Държавен вестник, бр. 104, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  104
§ 43. Създава се приложение № 4 към 
чл. 55б. 
„Приложение № 4 
 към чл. 55б
МЕТОДИКА
за определяне на цените по договор, сключван 
по реда на чл. 12, ал. 1, т. 13 и чл. 13, ал. 1, 
т. 9 ЗОП
1. Цените по договора се определят въз основа 
на необходимите разходи (себестойността) за 
изпълнение на възлаганите дейности, увеличени 
с предвидената от възложителя печалба, както 
и с разчетите/разходите за данъци, такси и др. 
по т. 8, буква „б“.
2. Предвиденият процент за печалба не може 
да надвишава повече от 10 на сто от разходите 
(себестойността), определена в съответствие с т. 5.
3. Процентът на печалбата по т. 2 може да 
се начислява както върху цялата сума на разхо-
дите (себестойността) по договора, така и върху 
отделни елементи. 
В случай че процентът на печалба се начис-
лява върху отделни елементи, с различен размер 
за всеки от тях, например върху разходите за 
труд, механизация и др., по всеки от елементи-
те тя не може да надвишава 10 на сто спрямо 
разходите за него.
4. Преди сключване на договор възложителят 
следва да се убеди, че:
а) фактическите разходи (себестойността) е 
определена, като са взети под внимание един-
ствено разходите, необходими за изпълнение 
на възлаганата дейност съобразно нейния обем 
и времетраене, включително като изиска от 
изпълнителя да представи разчети за начина, 
по който е определена себестойността по всеки 
неин елемент съобразно обема и времетраенето;
б) равнището/нивото на разходите по отдел-
ните елементи на себестойността са определени 
така, че да е гарантирана тяхната обективност; 
за обективни се приемат такива равнища на 
разходите, които са разчетени в съответствие с 
действащи правила и стандарти за определянето 
им и/или обичайно биха се отчели за изпълне-
ние на същата или сходна дейност от независим 
икономически оператор.
5. Съобразно вида на възлаганите дейности 
разходите, съставляващи общата калкулация, 
могат да обхващат, когато е приложимо:
а) разходи за материали (основни и спома-
гателни);
б) разходи за амортизация на дълготрайни 
материални и нематериални активи;
в) разходи за заплати и трудови възнаграж-
дения;
г) разходи, дължими към работници въз основа 
на нормативен акт или в съответствие с колек-
тивни договорености по договори със синдикати 
(храна, добавки към трудовото възнаграждение, 
специално работно облекло и други);
д) разходи за гориво-смазочни материали;
е) разходи за енергия, електрическа и/или 
топлинна и/или различни енергоизточници;
ж) разходи за транспорт;
з) разходи за разрешителни, лицензии, сер-
тификати и други, обичайно необходими за 
осъществяване на съответната дейност;
и) нормативно установени разходи за осигу-
ровки, здравно обслужване и други, дължими 
от работодателя;
к) нормативно определени разходи за застра-
ховане на активи, служители и работници;
л) доставно-складови разходи, които не мо-
гат да надвишават 7 процента от стойността на 
влаганите материали;
м) разходи за външни услуги 40, които не могат 
да надвишават 20 процента от общия размер на 
себестойността.
6. Разходите по т. 5 се определят, като се взе-
мат предвид както преките разходи (намиращи 
директно отражение в себестойността), така и 
непреките разходи (разпределени на база), с 
отчитане на условията по т. 4.
7. Не се допуска отнасяне в себестойността 
на разходи за лихви, глоби, неустойки и други 
икономически санкции с изключение на:
а) разходите за лихви по редовно обслужвани 
кредити (без наказателни лихви, лихви за забава 
и други);
б) разходите за обслужване на кредити, извън 
лихвите, по буква „а“, дължими в съответствие с 
клаузите по договорите с кредитни институции 
(такси за обслужване и други).
8. При формиране на себестойността по т. 5 
не се допуска включване на разходи, преди да 
се определи процентът на печалба по т. 1 и 2 за:
а) облагане на печалбите/доходите на из-
пълнителя, както и на разходите, свързани с 
отчисления от формираната печалба/доход под 
формата на дивидент и други, включително раз-
ходите, с които печалбите/доходите следва да се 
увеличат предвид условието, че тези разходи не 
се признават за такива, преди да се определи 
размерът на облагаемата печалба/доход;
б) разчетите за ДДС, акцизи, данъци, такси, 
митнически сборове и други начисления върху 
стойността на стоката/услугата, които са дъл-
жими съгласно нормативен акт. 
9. Сумите по т. 8, буква „б“ се включват в 
дължимата сума по договора, но се посочват 
отделно, така че да е видно, че върху тях не се 
начислява печалба.
10. Като се вземат предвид посочените усло-
вия, цената на договора се определя по следните 
формули:
Когато печалбата се начислява върху разхо-
дите за целия договор:
ЦДг = (Рсб+(Рсб x П)/100) + ДДС+АДТМС, 
където:
ЦДг е цената на договора;
Рсб са разходите на базата на себестойността;
40 Външни услуги включват дейности, възлагани 
от изпълнителя на друг изпълнител, с оглед оси-
гуряване на условия за изпълнение на договора, 
който ще се сключи по реда на чл. 12, ал. 1, т. 13 и 
чл. 13, ал. 1, т. 9 ЗОП. Посредством възлагането на 
външни услуги не се допуска превъзлагане на дял 
от предмета на договора, който ще се сключи по 
реда на чл. 12, ал. 1, т. 13 и чл. 13, ал. 1, т. 9 ЗОП.